CELEX: 62018TN0730
Language: fi
Date: 2018-12-12 00:00:00
Title: Asia T-730/18: Kanne 12.12.2018 – DQ ym. v. parlamentti

11.2.2019   
            
            
               FI
            
            
               Euroopan unionin virallinen lehti
            
            
               C 54/31
            
         
      Kanne 12.12.2018 – DQ ym. v. parlamentti
      (Asia T-730/18)
      (2019/C 54/45)
      Oikeudenkäyntikieli: ranska
      
         Asianosaiset
      
      
         Kantajat: DQ ja 11 muuta kantajaa (edustaja: asianajaja M. Casado García-Hirschfeld)
      
         Vastaaja: Euroopan parlamentti
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  ottamaan tämän kanteen tutkittavaksi ja toteamaan sen perustelluksi
               
            ja näin ollen
      
                  —
               
               
                  kumoamaan kantajien 13.12.2017 henkilöstösääntöjen 90 artiklan 1 kohdan nojalla esittämän korvausvaatimuksen (riidanalainen päätös)
               
            
                  —
               
               
                  kumoamaan tarvittaessa 12.9.2018 tehdyn päätöksen, jolla hylätään 23.5.2018 tehty henkilöstösääntöjen 90 artiklan 2 kohdan mukainen valitus
               
            
                  —
               
               
                  määräämään korvausta henkisestä kärsimyksestä, joka on aiheutunut parlamentin toimenpiteistä ja toimista, joita on arvioitava kokonaisvaltaisesti, ja jonka korvauksen määräksi kantajat ovat arvioineet oikeuden ja kohtuuden mukaan ja uudelleen arvioinnin varauksella 192 000 euroa
               
            
                  —
               
               
                  velvoittamaan parlamentin maksamaan jo erääntyneet hyvityskorot ja viivästyskorot
               
            
                  —
               
               
                  velvoittamaan vastaajan korvaamaan kaikki oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa lainvastaisuuksiin, joihin parlamentti syyllistyi työnantajan asemassaan, muun muassa hyvän hallinnon periaatteen loukkaamiseen ja huolenpitovelvollisuuden laiminlyöntiin, kantajien ihmisarvon loukkaamiseen, heidän yksityisyytensä ja perhe-elämänsä loukkaamiseen, heille kuuluvan lääkärin salassapitovelvollisuuden suojaa koskevan oikeuden loukkaamiseen ja heille kuuluvan sen oikeuden loukkaamiseen, joka koskee terveellisiä, turvallisia ja ihmisarvoisia työoloja.
      Kantajat väittävät, että tosiseikat ja menettelyt, jotka he toivat esiin, merkitsivät ensi näkemältä todellisia tai ainakin todennäköisiä tosiseikkoja ja menettelyitä, jotka antavat olettaa, että heihin on kohdistunut työpaikkakiusaamista, ja vaativat, että parlamentin vastuun katsotaan syntyneen muun muassa parlamentin toimimattomuuden vuoksi sen avustamispyynnön käsittelyn yhteydessä, jonka kantajat esittivät Euroopan unionin virkamiehiin sovellettavien henkilöstösääntöjen 12 ja 14 artiklan nojalla.